Document ID: 31992R1509

ΚΑΝΟΝΙΣΜΟΣ (ΕΟΚ) αριθ. 1509/92 ΤΟΥ ΣΥΜΒΟΥΛΙΟΥ της 5ης Ιουνίου 1992 για τη διαγραφή της Ουγγαρίας, της Πολωνίας και της Τσεχοσλοβακίας από τους καταλόγους του συστήματος γενικευμένων προτιμήσεων της Κοινότητας από 1ης Μαρτίου 1992
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι οι κανονισμοί (ΕΟΚ) αριθ. 3831/90 (2), (ΕΟΚ) αριθ. 3832/90 (3) και (ΕΟΚ) αριθ. 3833/90 (4), όπως παρατάθηκαν με τον κανονισμό (ΕΟΚ) αριθ. 3587/91 (5), προβλέπουν την εφαρμογή του κοινοτικού συστήματος γενικευμένων δασμολογικών προτιμήσεων σε ορισμένα προϊόντα καταγωγής Ουγγαρίας, Πολωνίας και Τσεχοσλοβακίας-
ότι ο κανονισμός (ΕΟΚ) αριθ. 3834/90 (6), όπως παρατάθηκε με τον κανονισμό (ΕΟΚ) αριθ. 3588/91 (7), προβλέπει μείωση της εισφοράς που εφαρμόζεται σε ορισμένα γεωργικά προϊόντα, καταγωγής ιδίως Ουγγαρίας, Πολωνίας και Τσεχοσλοβακίας-
ότι οι ενδιάμεσες συμφωνίες σχετικά με το εμπόριο και τα εμπορικά θέματα που συνήφθησαν από την Κοινότητα με τη Δημοκρατία της Ουγγαρίας (8), τη Δημοκρατία της Πολωνίας (9) και την Τσεχική και Σλοβακική Ομοσπονδιακή Δημοκρατία (10), αντιστοίχως, άρχισαν να ισχύουν από 1ης Μαρτίου 1992-
ότι, επειδή οι γενικευμένες δασμολογικές προτιμήσεις της Κοινότητας δεν εφαρμόζονται πλέον στις προαναφερόμενες χώρες από την ημερομηνία αυτή, κρίνεται σκόπιμη, κατά συνέπεια, η διαγραφή των εν λόγω χωρών από τους καταλόγους των δικαιούχων και η προσαρμογή των σταθερών ποσών εντός του ορίου των οποίων εφαρμόζεται μειωμένη εισφορά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Μαρτίου 1992, διαγράφονται τα ονόματα "Ουγγαρία", "Πολωνία" και "Τσεχοσλοβακία" από τους καταλόγους των παραρτημάτων των κανονισμών (ΕΟΚ) αριθ. 3831/90, (ΕΟΚ) αριθ. 3832/90 και (ΕΟΚ) αριθ. 3833/90.
2. Το παράρτημα του κανονισμού (ΕΟΚ) αριθ. 3834/90 αντικαθίσταται απ'πο το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 5 Ιουνίου 1992.

Labels: 3
18
6